
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

От ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС


ОТНОСНО: Прекратяване на съсобственост в ПИ с идентификатор 07079.711.683 по КККР на гр. Бургас, съответстващ на УПИ IX-683 в кв. 58 по действащия ПУП – ПРЗ на кв. Рудник – кв. Черно море, гр. Бургас, чрез продажба на общинската идеална част в имота.

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. №94-01-27290/22.08.2023 г., подадено от Ф. М. А. относно прекратяване на съсобственост в недвижим имот, находящ се в кв. Рудник, гр. Бургас, представляващ ПИ с идентификатор 07079.711.683 по КККР на гр. Бургас, чрез изкупуване на общинската идеална част в имота. 
ПИ с идентификатор 07079.711.683 по КККР на гр. Бургас, одобрени със Заповед №РД-18-875/13.12.2019 г. на Изпълнителния Директор на АГКК, изменени със Заповед №18-3529/27.03.2023 г. на Началник на СГКК, е с площ 960 кв. м, съответстващ на УПИ IX-683 в кв. 58 по действащия ПУП-ПРЗ на кв. Рудник – кв. Черно море, гр. Бургас, одобрен с Протокол №6/19.02.2004 г. на Общински съвет – Бургас, целият с площ 964 кв. м.
УПИ IX-683 в кв. 58 по действащия план на кв. Рудник – кв. Черно море, гр. Бургас съответства на част от бивш п-л VIII-437 и на част от бивш п-л IX-438 в бивш кв. 51 по недействащ план на населеното място от 1978 г.
Видно от издадено Удостоверение с изх. №94-01-33526(1)/18.11.2019 г. на дирекция „Устройство на територията“ при Община Бургас и приложена към него комбинирана скица-извадка, е направено обследване на имота по действащ, предходни регулационни планове и документи за собственост и е констатирано, че 40 кв. метра идеални части от IX-683 в кв. 58 по ПУП-ПРЗ на кв. Рудник – кв. Черно море, гр. Бургас, са общинска собственост.
Съсобствеността е възникнала по силата на действащия ПУП-ПРЗ на населеното място като към имота е придадена част от неприложена улична регулация по недействащ план от 1930 г. 
За общинската идеална част в гореописания имот е съставен Акт №10403/13.02.2024 г . за частна общинска собственост. 
Останалите кв. метри идеални части до пълната площ на разглеждания УПИ са собственост на Ф. М. А. съгласно: нот. акт №132, том 1, дело 216/25.03.1959 г., нот. акт №15, том 24, дело 8068/15.11.1995 г. на нотариус при БРС; нот, акт за собственост на недв. имот по давностно владение и наследство №68, том 34, дело 6166/29.07.2021 г. на Служба по вписванията - Бургас, нот. акт за дарение на недв. имот №128, том 33, дело 6227/30.07.2021 г. на Служба по вписванията – Бургас, удостоверение за наследници с №ЕД-1456/05.04.2024 г. на М. Ю. А.
Искането за прекратяване на съсобственост е разгледано на заседание на комисия, назначена с моя Заповед №2895/23.08.2022 г., която с решение от 06.03.2024 г. е установила, че е целесъобразно съсобствеността в имота да се прекрати чрез изкупуване на общинските 40/964 кв. метра ид. части от УПИ IX-683 в кв. 58 по действащия ПУП-ПРЗ на кв. Рудник – кв. Черно море, гр. Бургас по пазарни цени, тъй като не могат да се обособят в самостоятелен урегулиран поземлен имот по нормите на чл. 19 от Закона за устройство на територията.
Съсобственият имот не носи приходи на Община Бургас, поради което е целесъобразно да се прекрати съсобствеността в имота чрез продажба дела на общината по пазарни цени.
В изпълнение разпоредбите на чл. 41, ал. 2 във връзка с чл. 22, ал. 3 от ЗОС е възложено на независим правоспособен оценител на недвижими имоти, вписан в регистъра на независимите оценители, изготвяне на пазарна оценка на общинската идеална част от имота, която е определена в размер на 2440,00 (две хиляди четиристотин и четиридесет) лева, без ДДС.
Данъчната оценка на посочените общински идеални части е в размер на 936,00 (деветстотин тридесет и шест лв.) лева.
Имотът, предмет на продажба не е включен в Програмата за управление и разпореждане с общинска собственост на Община Бургас за 2024 г., приета с решение по т. 2 от проведеното на 14.02.2024 г. заседание на Общински съвет – Бургас (Протокол №7), поради което същата следва да бъде допълнена. 
С оглед на гореизложеното и в изпълнение на правомощията ми по чл. 73, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, като взех предвид протокол от 06.03.2024 г. на комисия, назначена с моя Заповед №2895/23.08.2022 г., което възприемам изцяло, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост и чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следните

Р Е Ш Е Н И Я:

1. Допълва годишната Програма за управление и разпореждане с общинска собственост за 2024 г., приета с решение по т. 2 от проведеното на 14.02.2024 г. заседание на Общински съвет – Бургас (Протокол №7) в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“, 
с нова точка: имот - частна общинска собственост, представляващ 40/964 кв. метра ид. части от УПИ IX-683, целият с площ 964 кв. метра в кв. 58 по действащия ПУП-ПРЗ на кв. Рудник - кв. Черно море, гр. Бургас, съответстващ на ПИ с идентификатор 07079.711.683 по КККР на гр. Бургас, с площ 960 кв. м.
2. Да се прекрати съсобствеността между Община Бургас и Ф. М. А., с постоянен адрес: гр. Бургас, кв. Рудник, чрез продажба на общинските 40/964 (четиридесет от деветстотин шестдесет и четири) кв. метра ид. части от УПИ IX-683 (девет римско за имот с планоснимачен номер шестстотин осемдесет и три), целият с площ 964 (деветстотин шестдесет и четири) кв. метра в кв. 58 (петдесет и осем) по ПУП-ПРЗ на кв. Рудник – кв. Черно море, гр. Бургас, отреден "за жилищно строителство", при граници на целия имот: север - УПИ X-684, изток - УПИ VIII-682, юг - улица, запад - улица, съответен на ПИ с идентификатор 07079.711.683 (нула седем нула седем девет точка седем едно едно точка шест осем три), целият с площ 960 (деветстотин и шестдесет) кв. м по одобрената КК на гр. Бургас, при съседи имоти с идентификатори 07079.711.3603, 07079.711.682, 07079.711.3616, 07079.711.684, за които е съставен Акт №10403/13.02.2024 г. за частна общинска собственост, за сумата 2440,00 (две хиляди четиристотин и четиридесет) лева, без ДДС.
[bookmark: _GoBack]Приложение: копие от заявление с вх. №94-01-27290/22.08.2023 г. от Ф. М. А.; Акт №10403/13.02.2024 г. за частна общинска собственост; нот. акт №132, том 1, дело 216/25.03.1959 г., нот. акт №15, том 24, дело 8068/15.11.1995 г. на нотариус при БРС; нот, акт за собственост на недв. имот по давностно владение и наследство №68, том 34, дело 6166/29.07.2021 г. на Служба по вписванията - Бургас, нот. акт за дарение на недв. имот №128, том 33, дело 6227/30.07.2021 г. на Служба по вписванията – Бургас, удостоверение за наследници с №ЕД-1456/05.04.2024 г. на М. Ю. А., издадено от Община Бургас; удостоверение и комбинирана скица с №94-01-33526(1)/18.11.2019 г. на дирекция „Устройство на територията“ при Община Бургас; скица на поземлен имот, издадена от СГКК - Бургас; удостоверение за данъчна оценка, издадено от МПДТР при Община Бургас; протокол на комисия; пазарна оценка от лицензиран оценител.


ДИМИТЪР НИКОЛОВ
Кмет на Община Бургас

